
ROMÂNIA

JUDEŢUL VRANCEA

CONSILIUL LOCAL

AL MUNICIPIULUI FOCŞANI

HOTĂRÂRE

                          Privind împuternicirea Primarului Municipiului Focşani să încheie contractul de vânzare- cumpărare pentru locuinţa din fondul locativ de stat situată în blocul L1- ap.27 , B-dul Bucureşti - Focşani, în baza prevederilor Legii locuinţei nr.114/1996, republicată  si modificată , a Decretului lege 61/1990  si a Legii 85/1992 

               Consiliul  Local al municipiului Focşani, judeţul Vrancea, întrunit în sedinţă ordinară:

         -  văzând proiectul de hotărâre iniţiat de consilierii locali: Balaban Elena Luminita, Alecsandrescu Dorian, Pătraşcu Enache, Bâcu Aurel si Berbece Gheorghită, membri ai comisiei sociale constituită la nivelul Consiliului Local al municipiului Focsani; raportul  Direcţiei Tehnice, Serviciul investitii, administrarea fondului locativ înregistrat la nr.26582/23.05.2013 privind  împuternicirea Primarului Municipiului Focşani să încheie contractul de vânzare- cumpărare pentru locuinţa din fondul locativ de stat situată în blocul L1- ap.27 , B-dul Bucureşti - Focşani, în baza prevederilor Legii locuinţei nr.114/1996, republicată  si modificată , a Decretului lege 61/1990 si a Legii 85/1992 ;
         - văzând avizul favorabil al Comisiei pentru drepturile omului, cultură, învăţământ, sănătate şi sport , al Comisiei pentru buget şi administraţie publică, cat şi procesul-verbal din data de 23.05.2013 al comisiei sociale constituită la nivelul Consiliului Local al municipiului Focşani ;

         - prin Sentinţa Civilă nr.1695/05.04.2012 instanţa de judecată a dispus  obligarea subscrisei Primaria municipiului Focsani  la înstrainarea imobilului deţinut  cu chirie situat in B-dul Bucuresti nr.27, bl. L1 către titularul  contractului de inchiriere .;. 
       -   În baza art.36 alin.1, alin.2  lit.c),  art.45 alin.6)  si a art.123 alin1) si alin 3) din Legea nr.215/2001, privind administraţia publică locală, republicată şi modificată;
H O T Ă R Ă Ş T E :
       ART.1   Ia act de raportul  de expertiza tehnică judiciară şi hotărârea judecătorească privind preţul de achiziţie a locuinţei ce face obiectul vânzării , conform anexelor 1-2 ce fac parte integrantă din prezentul proiect de hotărâre.
       ART.2  Se împuterniceşte Primarul Municipiului Focsani să încheie contractul de vânzare- cumpărare in condiţiile legii şi a  Sentinţei Civile rămasă definitivă si irevocabilă, pentru următoarea unitate locativă:

· locuinta situată in B-dul Bucureşti  nr.27, bl. L1,ap.27 către familia Gheorghiţă Liliana Felicia conform Sentinţei Civile nr.1695/05.04.2013  la preţul de 34.232 lei ;
      ART.3  Prezenta hotărâre va fi comunicată de către Directia administraţie publică locală , compartimentelor , birourilor , serviciilor şi Primarului municipiului Focşani , conform legii , care va asigura executarea acesteia  prin  Directia Tehnica,Serviciul investitii, administrarea fondului locativ.

